**МОДЕЛ УГОВОРА О ПРУЖАЊУ УСЛУГА**

**СПАСИЛАЧКЕ СЛУЖБЕ**

***Закључен између:***

*Наручиоца :* **Туристичка организација општине Дољевац**

*са седиштем у Дољевцу, ул. Омладинска бр.6, 18410 Дољевац*

*ПИБ:* **109286590,**  *Матични број:*  **17879324**

*Број рачуна:* **840-1159664-41**

*Телефон:018/4151-456,*

*коју заступа Директорка Тања Вученовић,*

*(у даљем тексту:корисник услуга)*

*и*

*................................................................................................*

*са седиштем у ............................................, улица .........................................., ПИБ:.......................... Матични број: ........................................*

*Број рачуна: ............................................ Назив банке:......................................,*

*Телефон:............................Телефакс:*

*кога заступа...................................................................*

*(у даљем тексту: давалац услуга),*

*Основ уговора:*

*ЈН Број: 06/2021-02*

*Број и датум одлуке о додели уговора: 06/2021-02 од \_\_\_\_\_\_\_.2021. године*

*Понуда изабраног понуђача бр. \_\_\_\_\_\_ од\_\_\_\_\_\_\_\_\_\_\_.2021. године*

Члан 1.

Предмет овог уговора је набавка услуга спасилачке службе на комплексу Аква парка у Дољевцу по спроведеном поступку набавке услуга спасилачке службе на комплексу Аква парка у Дољевцу број: 06/2021-02 и то на 10 спасилачких позиција са потребним бројем извршилаца до 9 часова дневно, са радним временом од 10,00 – 19,00 часова, у току 75 дана, у оквирном периоду ангажовања у коме ће се пружати услуге од 15. јуна – 15. септембра 2021. године (у овом периоду Аква парк неће радити оквирно 18 дана због редовног одржавања, које ће одредити наручилац у складу са својим потребама и за шта ће обавестити извршиоца најмање један дан пре дана планираног за редовно одржавање) од којих једно лице координатор – руководилац спасилачке службе са радним временом 40 часова недељно.

Члан 2.

Укупна цена за тражене услуге које су предмет овог уговора а у свему према понуди Извршиоца услуга из члана 1. овог уговора, укупно износи \_\_\_\_\_\_\_\_\_\_\_\_\_\_\_\_\_\_ динара без ПДВ-а, (\_\_\_\_\_\_\_\_\_\_\_\_\_\_ динара са ПДВ-ом) односно највише до износа процењене вредности – 3.166.000,00 динара без обрачунатог ПДВ-а.

Порез на додату вредност пада на терет корисника услуга.

Давалац услуга се обавезује да испостави фактуру месечно по пруженој услузи.

Рок плаћања фактуре је 45 дана од дана испостављања фактуре односно од дана пријема исправног рачуна испостављеног за стварно извршене услуге у претходном месецу уз верификовани записник или радни налог о извршеним услугама, оверен од стране Корисника услуга на рачун Извршиоца услуга \_\_\_\_\_\_\_\_\_\_\_\_\_\_\_\_\_\_\_\_\_\_код \_\_\_\_\_\_\_\_\_\_\_\_\_\_ Банке.

У случају прекорачења рока плаћања, давалац услуга ће зарачунати законску затезну камату.

Члан 3.

Средства за реализацију овог уговора обезбеђена су Финансијским планом за 2021. годину, корисника услуга. Плаћање доспелих обавеза вршиће се до износа процењене вредности јавне набавке односно до висине средстава предвиђених за ту намену финансијским планом Туристичке организације општине Дољевац за 2021. годину.

Члан 4.

Услуге ће се вршити сукцесивно, на месечном нивоу у складу за потребама Корисника услуга.

Корисник услуга задржава право корекције уговорених количина, у складу са конкретним потребама, с обзиром да су количине из спецификације дате оквирно.

У случају изузетно лоших временских прилика, које онемогућавају нормално функционисање Аква парка, односно због којих неће бити посетиоца, наручилац ће одредити нерадан дан и о томе истог тренутка обавестити извршиоца.

Члан 5.

Место извршења услуга је комплекс Аква парка у Дољевцу, и то:

На 10 спасилачких позиција са потребним бројем извршилаца, са радним временом од 10,00 – 19,00 часова, 9 часова дневно, у периоду од 15.06.2021 – 15.09.2021. године, оквирно 75 дана у наведеном периоду. Од одговарајућег броја извршилаца ангажовати једно лице координатор – руководилац спасилачке службе са радним временом 40 часова недељно у периоду од 15.06.2021. – 15.09.2021. године.

Члан 6.

Извршилац услуга је дужан да:

-достави податке одговорном лицу Корисника услуга о лицу за контакт у име Извршиоца које ће бити задужено за сарадњу са њим (име, презиме, звање и број телефона);

-достави у року од 8 дана од дана закључења уговора податке о лицима која ће бити ангажована на извршењу услуге и годишње дозволе за рад за најмање 15 извршилаца, односно сва лица која ће бити ангажована на извршењу услуга на спасилачким позицијама.

Извршилац услуга је дужан да одговорном лицу Корисника услуга достави акт којим је одредио руководиоца тима који спроводе услуге. Руководилац тима има обавезу потпуне сарадње са одговорним лицем Корисника услуга и лицем које он у име Корисника услуга овласти да управља Аква парком у Дољевцу, у смислу спровођења организације посла и безусловног спровођења Правилника Аква парка.

Члан 7.

Сви запослени Извршиоца услуга који раде у објекту за време вршења услуге морају да носе униформу, које обезбеђује извршилац посла.

Члан 8.

Извршилац услуга је дужан да приликом закључења уговора кориснику преда средство финансијског обезбеђења за испуњење уговорних обавеза и то једну бланко сопствену меницу, која мора бити евидентирана у Регистру меница и овлашћења Народне банке Србије. Меница мора бити оверена печатом и потписана од стране лица овлашћеног за заступање, а уз исту мора бити достављено попуњено и оверено менично овлашћење – писмо, са назначеним износом од 10% од укупне вредности понуде без ПДВ-а. Уз меницу мора бити достављена копија картона депонованих потписа који је издат од стране пословне банке коју понуђач наводи у меничном овлашћењу – писму. Рок важења менице за испуњење уговорних обавеза је док траје уговорна обавеза.

Корисник услуга ће уновчити меницу уколико Извршилац услуга не испуњава уговорне обавезе које се односе на испуњење уговорних обавеза.

Уколико Давалац услуга не достави меницу, Уговор ће се раскинути.

Члан 9.

Извршилац услуга гарантује Кориснику услуга да ће своје уговорене обавезе обављати у складу са природом уговореног посла, у духу добрих пословних обичаја, са пажњом доброг привредника, у свему према правилима струке, законима, домаћим и међународним стандардима и позитивним нормама.

Извршилац услуга је у обавези да приликом ангажовања лица за извршење услуге, поштује одредбе и испуни услове Закона о раду и одредбе Закона о безбедности и здрављу на раду.

Извршилац услуга гарантује да ће лица која је ангажовао пре почетка вршења услуга упознати одредбе Правилника Аква парка и да доследно учествују у његовом спровођењу.

Члан 10.

Извршилац услуга је потпуно одговоран за штету коју Кориснику услуга нанесу извршиоци посла, у току ангажовања код Корисника услуга, без обзира да ли је штета последица намере, грубе непажње или нехата.

У случају настанка штете или сумње да је штета настала, уговорне стране су обавезне да образују заједничку комисију састављену од подједнаког броја представника уговорних страна, са циљем да заједнички утврди основ настанка штете, лице које је нанело штету, износ штете и сл.

Извршилац услуга је обавезан да износ штете утврђен од стране заједничке комисије измири у року од 8 дана од дана сачињавања записника који сачини комисија из претходног става овог члана.

Извршилац услуга је потпуно одговоран за безбедност посетилаца Аква парка у смислу одговорног и стручног спровођења превентивних, проактивних и реактивних мера очувања безбедности посетилаца у смислу спречавања и отклањања евентуалних нежељених догађаја на води и воденим атракцијама, превенције нежељених догађаја и спречавања кршења правила садржаних у Правилнику Аква парка од стране посетилаца.

Извршилац услуга носи потпуну одговорност за све евентуалне услуге стручног спашавања из воде и стручног указивања прве помоћи у случају дешавања незгода на води и у води.

Члан 11.

Корисник услуга има право да врши контролу и надзор над пружањем услуга и да периодично врши процену квалитета извршених услуга. Такође има право да писменим путем затражи од Извршиоца услуге да замени лице – ангажованог који у име Извршиоца своје послове не обавља у складу са уговореним обавезама. У том смилу извршилац је дужан да одмах и без поговора поступи по примедбама Корисника услуга.

Члан 12.

Уколико Извршилац услуга не обезбеди извршење услуга у складу са условима наведеним у уговору, а да до тога није дошло кривицом Корисника услуга нити услед дејства више силе, обавезан је да за сваки дан недоласка извршилаца посла у предвиђено време, плати Кориснику услуга износ од 2‰ (промила) (0,2 %) укупне уговорене вредности посла, с тим да укупан износ уговорене казне не може прећи 5% уговорене вредности посла.

Наплата уговорене казне врши се одбијањем од рачуна при исплати и то без претходног обавештавања. Право Корисника услуга на наплату уговорене казне не утиче на право Корисника услуга да захтева накнаду штете. Извршилац услуга се обавезује да евентуалну штету која настане извршењем или неизвршењем услуга из члана 2. Уговора, а која је изазвана од стране Извршиоца услуга надокнади Кориснику услуга у целости.

Члан 13.

Корисник услуга може једнострано да раскине уговор и без остављања накнадног рока, ако га је Извршилац обавестио да неће да испуни уговор, односно када је очигледно да Извршилац услуга неће моћи да испуни уговор, ни у накнадном року.

Члан 14.

Измене и допуне овог уговора, уговорне стране могу вршити споразумно посебним анексом овог уговора.

Члан 15.

Уговор се закључује на одређено време, за оквирни период од 15.06.2021. – 15.09.2021. године и производи правна дејства од дана потписивања овлашћених лица обе уговорне стране.

Члан 16.

Уговорне стране ће евентуалне спорове решавати споразумно, у противном се уговара надлежност Привредног суда у Нишу.

Члан 17.

На све што није регулисано овим уговором примениће се одредбе Закона о облигационим односима и важећи прописи за предметну услугу као и остали позитивни законски прописи.

Овај уговор је сачињен у 4 (четири) истоветна примерка од којих свака уговорна страна задржава по 2 (два) примерка.

ЗА ДАВАОЦА УСЛУГА ЗА КОРИСНИКА УСЛУГА

\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Директорка Тања Вученовић